Andy Rourke

Andrew Michael Rourke (17. jaanuar 1964 Manchester – 19. mai 2023 New York) oli inglise muusik, kes oli eelkõige tuntud rock-ansambli The Smiths basskitarristina. Ta oli tuntud oma julge meloodilise stiili poolest."Suri ansambli The Smiths bassimängija Andy Rourke". kultuur.err.ee. 19.5.2023. Vaadatud 21.5.2023

Rourke liitus The Smithsiga 1982. aasta lõpus pärast ansambli esimest avalikku esinemist, asendas ansambli algse basskitarristi Dale Hibberti. The Smithsi kitarristi Johnny Marriga oli Rourke olnud tuttav juba kooliajast."Suri The Smithsi bassimees Andy Rourke". kultuur.postimees.ee. 19.5.2023. Vaadatud 21.5.2023 Rourke mängis The Smithsi kõigil neljal stuudioalbumil.

Pärast seda, kui The Smiths 1987. aastal laiali läks, mängis Rourke The Smithsi solisti Morrissey mõnel soolosinglil. 1990. aastate alguses salvestas Rourke koos Sinéad O'Connori ja The Pretendersiga. Aastatel 2005–2010 kuulus ta supergruppi Freebass ja alates 2019. aastast ansamblisse D.A.R.K. (tuntud ka kui Jetlag). Aastatel 2006–2009 korraldas Rourke heategevuskontserte "Versus Cancer".

Rourke suri 2023. aastal 59-aastaselt kõhunäärmevähki.

 Viited 

Kategooria:Inglismaa muusikud
Kategooria:Basskitarristid
Kategooria:Sündinud 1964
Kategooria:Surnud 2023